અત્યાર સુધીમાં તેઓ જેસલમેર, કારગિલ, સિયાચીન પાસે આવેલી એક સરહદ એમ કુલ નવ સરહદો પર જઈને ૨૦ કાર્યક્રમો આપી આવ્યા છે. વિવિધ બૉર્ડર સિક્યૉરિટી ફોર્સ પાસેથી તેમને છ જેટલી ટ્રોફી મળી છે. પોતાનો કાર્યક્રમ આપ્યા પછી જવાનો સાથે બેસવાનો, જુદી-જુદી બટૅલ્યનની વાતો સાંભળવાનો, તેમના અનુભવો જાણવાનો લહાવો પણ તેમને મળ્યો છે. તેઓ ઉમેરે છે, ‘આર્મીમેનની શિસ્તબદ્ધતા અને ચોકસાઈનો હું બહુ મોટો ફૅન બની ગયો છું. તેમની પાસેથી ઘણું શીખવા જેવું છે. મારા મિત્રએ મારી પાસેથી જાણીને મારા બૉર્ડરના અનુભવોને લખી રાખ્યા છે. હોળી માટે કચ્છની સરહદ પર ૫૦ માણસોને સાથે લઈ જવાનું પ્લાનિંગ હું કરી રહ્યો છું. જો પરમિશન મળશે તો ગીતોનો કાર્યક્રમ કરીને પછી જવાનો સાથે હોળી રમવાની અમારી ઇચ્છા છે.’